Lastekodu tänav

Lastekodu tänav on tänav Tallinnas Kesklinna linnaosashttp://www.eki.ee/knab/tallinn3.htm (vaadatud 28.01.2016) Keldrimäe ja Juhkentali asumis.http://www.eki.ee/knab/tallinn1.htm
pisi|Vaade Tartu maanteele, Lastekodu tänavale ja Liivalaia tänava majadele
Tänav algab Liivalaia tänavalt, ristub Liivamäe tänava, Torupilli otsa tänava, Keldrimäe tänava, Gildi tänava, Odra tänavaga ja lõpeb Masina tänavaga ristudes.

pisi|Vaade Liivalaia, Lastekodu, Liivamäe ja Keldrimäe tänava hoonetele

 Ajalugu 
Lastekodu tänava nimetus on seotud kuulsa usureformaatori Martin Lutheri ja Lutheri nimeline lastekoduga. Läbi ajaloo on tänav kandnud nimetusi Lutheri tn; Lutri tn; Lutheri-Vaestekooli tn; Lutri-Vaestekooli tn; Luteri-Vaestekooli tn; Lutre-Vaestekooli tn; Vaestemaja tn; Lutheri Vaestelaste tn; Maneeži tn; Kinderheimstraße; Lutherstraße; Lutherwaisenhausstraße; Luther Waisenhausstraße; Armenkinderstraße; Manegenstraße; ул. Ластекоду; Лютерско-Сиротская ул.; Сиротская-Лютерская ул.; Сиротско-Лютерская ул.; Сиротская ул.; Манежная ул.Lastekodu tn, eki.ee (vaadatud 17.06.2021)
Lastekodu tänav algas enne Teist ilmasõda praeguse Tallinna keskturu juurest Torupilli otsa nime kandva tänava kohalt.
Keldrimäel asuva Lastekodu tänava kesklinna-poolne hoonestus põles suures osas lagedaks 1944. aasta märtsis. Pärast sõda hävitati ka ajalooline tänavavõrk ja tõmmati Lastekodu tänava algus sirgelt Liiavalaia, tollase Kingissepa tänava äärde. Osaliselt kattub Lastekodu tänava uus algus omaaegse Heeringa tänava sihigaMartin Lutheri ja Tallinna keskturu üllatav seos, jaakjuske.blogspot.com. 14. juuli 2012.

1817. aastal, reformatsiooni 300 aasta juubelipäeva mälestuseks asutati Tallinnas Lutheri nimeline lastekodu, mis tegutses 1852. aastast hoones Suur-Tartu maantee 62Dr. Martin Lutheri nimeline lastekodu 112-aastane., Kaja, nr. 257, 31 oktoober 1929 (hilisem aadress Tartu mnt 50Haridusasutused, Laulupeo tänava vastas). Lastekodu asutaja ja esialgne ülalpidaja oli Tallinna Oleviste kogudus, tolleaegne Tallinna bürgermeister Carl Johann Salemann ja Oleviste koguduse ülempastor Christian Gottlieb Mayer. 1919. aastani kandis asutus Dr. Martin Lutheri nimelise Kasvatusmaja nime. Selle asutuse ülalpidamiseks saadi vahendeid vabatahtlikest annetustest, kapitali inertsidest ja 1853–1882 linna omanduses olnud Vanamõisa mõisa tuludest, kui 1842. aastal läks lastekodu Tallinna linna ülalpidamisele ja 1887. aastastDr. Martin Lutheri nimelise lastekodu Põhikiria muutmise küsimus., Kaja, nr. 13, 15 jaanuar 1924 Tallinna Linnavalitsuse ülalpidamisele. Aastatel 1919–1922 kandis asutus Martin Lutheri Vaeslaste Kasvatusmaja ja Kool nime (kool oli ühtlasi 26. algkool) ning 1940. aastast kandis sealne asutus Tallinna Linna III Lastekodu nime.

Lutheri Vaestelaste tänav 4 tegutses, 19.-20. sajandil, Tallinna linna Hermanni vanadekodu/vaestemaja.

1923. aasta nimetati tänav Lutheri järgi, 1939. aastal aga nimetati tänav Tallinna linnavolikogu pooltRida Tallinna tänavaid ümberristimisele, Päewaleht, nr. 110, 23 aprill 1939 ümber Lastekodu tänavaks.

Lastekodu 48 hoones tegutses Eesti NSV Masinaehituse, Kerge- ja Kohaliku Tööstuse Rahvakomissariaadi Kaalutehas „Vega" ja Portselanitööstus „Kerama".

Torupilli otsa ja Tartu maantee nurgal säilinud vanad puumajad lammutati 1990. aastate lõpus enne Tartu maantee laiendustöid. Mõned vanad majad on säilinud Lastekodu tänava lõpus enne Odra tänavat.

2025. aastal toimus tänava põhjalik rekonstrueerimine.

 Hoonestus 
Tartu maantee 26 // Liivalaia 44 // Lastekodu 1 korterelamu hoone Dvigateli kvartalis. Aastatel 1947–1956 projekteeris selle arhitekt A. Vlassov Riiklikus Liidulises Projekteerimisinstituudis nr 11 elamukvartalina tehasele Dvigatel Tartu maantee, Lastekodu tänava ja V. Kingissepa tänavaga piirneval alal. Dvigateli töötajatele ehitatud elamukvartal on tüüpiline näide sõjajärgse esimese aastakümne üleliiduliste projekteerimistavade rakendamisest Eestis.
pisi|Lastekodu tänav õhtul
 Lastekodu tänav 3 (vaadatud 29.10.2020) korterelamu hoone Dvigateli kvartalis.
 Lastekodu tänav 5 (vaadatud 29.10.2020) korterelamu hoone Dvigateli kvartalis.
 Lastekodu tänav 13 asus Tallinna Tehnikakooli nr 2 ja Tehnikakooli nr. 15 ühiselamu.
Lastekodu tänav 15, 5-korruseline korterelamu
 Lastekodu tänav 18, 5-korruseline korterelamu ja kauplus Valgusmaailm (algselt Eesti NSV ajal Tallinna I Toidukaubastu kauplus Keldrimäe)Erastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k., Riigi Teataja.
 Lastekodu tänav 26, 1975. aastal valminud viiekorruseline korterelamu.
 Lastekodu tänav 31a asus Tallinna ja Põhja Prefektuuri liikluspolitsei, 2020. aastal kehtestati detailplaneering eesmärgil liita sotsiaalmaa – ühiskondlike ehitiste maa sihtotstarbega Lastekodu tn 31 ja riigikaitsemaa sihtotstarbega Lastekodu tn 31a kinnistud üheks vähemalt 90% elamumaa ja kuni 10% ärimaa maakasutuse sihtotstarbega krundiks. Krundile määrati ehitusõigus ühe kuni kuue maapealse korrusega ja ühe maa-aluse korrusega ning ühe kuni viie maapealse korrusega ja ühe maa-aluse korrusega äriruumidega korterelamu ehitamiseks.Lastekodu tänaval läks lammutamiseks, www.kinnisvarauudised.ee, 12. veebruar 2020
 Lastekodu tänav 43 asub aastatel 1900–1910 ehitatud Riigi viinavabriku ametnike elamu, mis on hea näide historitsistlikust tööstusarhitektuuristLeele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 15.
 Lastekodu tänav 45 asub aastatel 1910 ehitatud Riigi viinavabriku tootmis- ja laohoone, mis on hea näide historitsistlikust tööstusarhitektuurist.
 Lastekodu tänav 46, Tallinna bussijaam.

Galerii

Viited

Välislingid

Kategooria:Kesklinna linnaosa tänavad
Kategooria:Keldrimäe
Kategooria:Juhkentali